Diari Oficial de la Generalitat Valenciana


Sumari del DOGV 4851, del 28-09-2004 (2004/9396)

ACORD de 27 de febrer de 2004, de la Comissió Territorial d'Urbanisme de València, relatiu a l'homologació i el pla parcial interior unitat d'execució el Sequer, de Picassent.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9396


Data del document
:   27-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Picassent
    * pla d'urbanisme

ACORD de 27 de febrer de 2004, de la Comissió Territorial d'Urbanisme de València, relatiu a l'homologació i el pla parcial interior unitat d'execució el Sequer, de Picassent. [2004/A9396]
  
La Comissió Territorial d'Urbanisme de València, en sessió celebrada el 27 de febrer de 2004, va adoptar l'acord següent:
  
En relació amb l'expedient remés per l'Ajuntament de Picassent, referit a l'homologació i el Pla de Reforma Interior unitat d'execució el Sequer, s'informa el següent:
  
Antecedents
  
1. El projecte es va sotmetre a informació pública mitjançant Decret de l'Alcaldia de data 2 de maig de 2002, i es van inserir anuncis en el Diari Oficial de la Generalitat Valenciana de data 13 de maig de 2002 i en el periòdic Las Provincias de data 8 de maig de 2002. Va ser aprovat provisionalment per Acord plenari de l'Ajuntament de data 25 de juliol de 2002.
  
En data 20 de desembre de 2002 la Comissió Territorial d'Urbanisme acorda suspendre l'aprovació de l'expedient fins que no es justifique la no-duplicació de l'obtenció i gestió de la dotació pública PRESC-2 que s'incloïa en la delimitació de la unitat d'execució que sustenta el Pla de Reforma Interior presentat.
  
En data 20 de març de 2003 es presenta la documentació que s'esmena i s'inclou Acord del Ple Municipal de data 27 de febrer de 2003 d'aprovació de la dita documentació.
  
En data 27 de juny de 2003 la Comissió Territorial d'Urbanisme acorda suspendre l'aprovació de l'expedient atés que la solució plantejada no es correspon amb cap de les opcions que la llei estableix, plantejant una sèrie de problemes en la definició dels drets dels propietaris inclosos en la unitat d'execució (Aquesta documentació plantejava una solució en la qual la diferència entre la cessió de zona verda que s'haguera obtingut si s'haguera realitzat l'edificació de les parcel·les incloses en la unitat d'execució i la que realment s'obtindria ?la parcel·la dotacional pública RPESC-2 completa- seria sufragada per l'Ajuntament, posteriorment seria rescabalat quan s'aplicara el coeficient reductor a la resta de parcel·les del sòl urbà de la població).
  
En data 1 de desembre de 2003 es rep en aquest Servei Territorial nova documentació relativa a l'expedient, incloent l'acord del Ple Municipal de data 30 d'octubre de 2003 on s'aprova aquesta nova documentació.
  
2. El projecte consta de Pla de Reforma Interior amb informe sense eficàcia normativa ?memòria informativa, memòria justificativa i plànols d'informació- i informe amb eficàcia normativa ?plànols d'ordenació- i annex d'homologació que inclou memòria i plànols.
  
3. L'objecte del Pla de Reforma Interior és delimitar una unitat d'execució en una zona de sòl urbà residencial eixamplament, amb una superfície de 18.259,37 metres quadrats, rodejada de sectors de sòl urbanitzable. Es desenvoluparà mitjançant un PDAI d'iniciativa privada i gestió indirecta.
  
El planejament vigent no delimita una unitat d'execució per a aquest àmbit, i estableix l'ordenació detallada en els plànols i ordenances d'edificació.
  
Els objectius del projecte són:
  
1) Dotar els terrenys inclosos dins de l'actuació dels serveis i infraestructures necessaris i completar la seua urbanització. L'actuació és necessària per a millorar una zona actualment degradada, en el límit sud del nucli urbà, juntament amb l'avinguda de la Font de l'Omet.
  
2) Cedir i urbanitzar les zones verdes i vials que preveu l'ordenació vigent (s'inclou part de l'equipament dotacional sociocultural RPESC-2 que forma part de la xarxa primària de dotacions públiques).
  
3) Segons la memòria del projecte en l'àmbit objecte del Pla de Reforma Interior el desenvolupament urbanístic de la zona es realitzarà conforme a les determinacions definides en el Pla General, mantenint l'ordenació detallada continguda en aquest. Els aspectes que afecten l'ordenació estructural són la delimitació de la unitat d'execució i, com a conseqüència, la de l'àrea de repartiment i l'aprofitament tipus que se li assigna i per un altre costat el nou tractament que se li dóna a l'element de la xarxa primària de dotacions públiques que s'incorpora en la unitat d'execució.
  
La casuística de la present unitat és la següent; hi ha unes edificacions que formen part d'una illa de cases edificable que estan construïdes legalment amb llicència municipal; per un altre costat hi ha unes edificacions en l'illa de cases dotacional pública que són il·legals i estan fora d'ordenació.
  
Les primeres han patrimonialitzat el seu aprofitament, raó per la qual queden excloses de l'àrea de repartiment i es tracten com a àrees de repartiment uniparcel·làries.
  
La resta de la unitat forma una única àrea de repartiment pluriparcel·lària, que disposa de les següents dades numèriques:
  
Paràmetre PRI UE el Sequer
  
Ús dominant Residencial
  
Superfície total UE 16.549,62 m²
  
Superfície àrea de repartiment
  
pluriparcel·lària 15.514,62 m²
  
Sòl lucratiu inclòs en àrea de
  
repartiment pluriparcel·lària 5.944,76 m²
  
Superfície dotacional
  
Equip. sociocultural RPESC-2 1,556,66 m²
  
Superfície rev viària 8.013,20 m²
  
Edificabilitat màxima no consolidada 18.847,61 m² t
  
Aprofitament tipus 1,21 m² t / m² s
  
Així mateix, s'inclouen fitxa de planejament per a la unitat, incloent paràmetres d'edificabilitat i usos globals i incompatibles. i fitxa de gestió on es concreten l'aprofitament tipus, el tipus de gestió, els elements estructurals i les condicions de desenvolupament.
  
4. Durant la tramitació de l'expedient s'han sol·licitat els informes següents:
  
Divisió de Recursos Hidràulics de la COPUT.
  
5. Picassent compta amb normes subsidiàries aprovades definitivament per la Comissió Territorial d'Urbanisme en data 15 de març de 2002.
  
6. La Comissió Informativa de la Comissió Territorial d'Urbanisme de València, en sessió celebrada el 24 de febrer de 2004, va emetre un informe relatiu al projecte que ens ocupa, i compleix així allò que s'ha preceptuat en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU) i en el punt III de la instrucció de planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
2. La consideració que s'ha de realitzar en el present expedient té el seu origen en la concepció que el planejament general incorpora respecte de l'aprofitament tipus, en establir, a fi d'obtindre gratuïtament els sòls dotacionals necessaris per a dotar les parcel·les de la condició de solar, un coeficient reductor que resulta de dividir la superfície de terrenys de cessió pendent d'obtenció per la quantitat d'aprofitament objectiu prevista, que s'aplica a l'aprofitament objectiu de cada parcel·la.
  
Aquest sistema té influència en l'expedient que ens ocupa, atés que en la unitat d'execució delimitada s'inclou una dotació pública ?RPESC-2- que en lògica s'ha d'haver inclòs en el càlcul de l'esmentat coeficient reductor, i amb això estaríem duplicant la forma d'obtenció i gestió d'aqueixa mateixa dotació.
  
3. La documentació per a esmenar presentada planteja l'opció d'incloure a la unitat d'execució exclusivament la porció de la dotació pública de xarxa primària RPESC-2, que s'obtindria pel conjunt de propietaris de la unitat si desenvoluparen les seues edificacions mitjançant el sistema establit en el Pla General amb el coeficient reductor indicat en aquest pla. D'aqueixa forma no apareixen variacions respecte de la gestió establida i, per tant, s'evita la necessitat de modificar puntualment el Pla General d'Ordenació Urbana en aquesta qüestió concreta de la gestió del sòl urbà.
  
4. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.b de la Llei Reguladora de l'Activitat Urbanística, en relació amb l'article 10.a del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 27 de febrer de 2004, acorda:
  
Aprovar definitivament l'homologació i el Pla de Reforma Interior de la unitat d'execució el Sequer del Pla General de Picassent.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 27 de febrer de 2004.- El secretari de la Comissió Territorial d'Urbanisme: Álvaro Aleixandre Ortí.